PRIENŲ RAJONO SAVIVALDYBĖS administracijos

architektūros ir urbanistikos skyrius

Biudžetinė įstaiga, Laisvės a. 12, LT-59126 Prienai,

tel. +370 319 61 125, el. p. architektai@prienai.lt.

Duomenys kaupiami ir saugomi Juridinių asmenų registre, kodas 288742590

_______________________________________________________________________________

Prienų rajono savivaldybės tarybai

SPRENDIMO ,,DĖL ĮGALIOJIMŲ SUTEIKIMO“ PROJEKTO

AIŠKINAMASIS RAŠTAS

Parengto sprendimo projekto tikslas ir uždaviniai:

Suteikti įgaliojimus, pavedimus Prienų rajono savivaldybės administracijos darbuotojams valstybinės žemės patikėtinio vardu atlikti konkrečius veiksmus, susijusius su perduotų valstybinių funkcijų įgyvendinimu, sukurti teisinius įrankius žemėtvarkos darbams atlikti.

Uždaviniai:

1. Įgalioti Prienų rajono savivaldybės administracijos Architektūros ir urbanistikos skyriaus vyriausiuosius specialistus Prienų rajono savivaldybės (valstybinės žemės patikėtinio) vardu pasirašyti žemės sklypo ribų paženklinimo-parodymo aktus.

2. Įgalioti Prienų rajono savivaldybės (valstybinės žemės patikėtinio) vardu pasirašyti žemės sklypų kadastrinių matavimų planus:

2.1. Prienų rajono savivaldybės administracijos direktorių (jo nesant – įgalioti pavaduojantį asmenį);

2.2. Prienų rajono savivaldybės administracijos Architektūros ir urbanistikos skyriaus vedėją (jo nesant – Prienų rajono savivaldybės administracijos Architektūros ir urbanistikos skyriaus vyriausiuosius specialistus), kai žemės sklypų formavimą inicijuoja Prienų rajono savivaldybė arba Prienų rajono savivaldybės administracija.

3. Pavesti Prienų rajono savivaldybės administracijos Architektūros ir urbanistikos skyriaus vyriausiesiems specialistams Prienų rajono savivaldybės (valstybinės žemės patikėtinio) vardu teikti žemės sklypų kadastro duomenų bylas Nekilnojamojo turto registro posistemėje „Geomatininkas“.

4. Pavesti Prienų rajono savivaldybės administracijos direktoriui (jo nesant – Prienų rajono savivaldybės administracijos Architektūros ir urbanistikos skyriaus vedėjui) Prienų rajono savivaldybės (valstybinės žemės patikėtinio) vardu teikti prašymus VĮ Registrų centrui dėl žemės sklypų kadastro duomenų pakeitimo.

Siūlomos teisinio reguliavimo nuostatos:

Sprendimo projektas parengtas vadovaujantis Lietuvos Respublikos civilinio kodekso 2.137 straipsniu, Lietuvos Respublikos vietos savivaldos įstatymo 15 straipsnio 2 dalies 20 punktu, Lietuvos Respublikos nekilnojamojo turto kadastro nuostatais, patvirtintais Lietuvos Respublikos Vyriausybės 2002 m. balandžio 15 d. nutarimu Nr. 534 ,,Dėl Lietuvos Respublikos nekilnojamojo turto kadastro nuostatų patvirtinimo“, Nekilnojamojo turto objektų kadastrinių matavimų ir kadastro duomenų surinkimo bei tikslinimo taisyklių, patvirtintų Lietuvos Respublikos žemės ūkio ministro 2002 m. gruodžio 30 d. įsakymu Nr. 522 ,,Dėl Nekilnojamojo turto objektų kadastrinių matavimų ir kadastro duomenų surinkimo bei tikslinimo taisyklių patvirtinimo“, 38.4.5 papunkčiu.

Laukiami rezultatai:

Perduotoms valstybinėms funkcijoms vykdyti reikalingi teisės aktų nustatyta tvarka patvirtinti įgaliojimai, todėl priėmus sprendimą bus sukuriamas teisinis pagrindas atlikti veiksmus, nurodytus šio aiškinamojo rašto uždaviniuose, ir užtikrintas žemėtvarkos darbų tęstinumas patikėjimo teise valdomuose valstybinės žemės sklypuose, valstybiniuose žemės plotuose, kurie nesuformuoti žemės sklypais.

Kiti sprendimui reikalingi pagrindimai, skaičiavimai ar paaiškinimai:

Įgyvendinant Lietuvos Respublikos Seimo 2022 m. birželio 30 d. priimtą Lietuvos Respublikos žemės įstatymo Nr. I-446 pakeitimo įstatymą Nr. XIV-1311 ir 2023 m. birželio 29 d. priimtą Lietuvos Respublikos žemės įstatymo Nr. I-446 pakeitimo įstatymo Nr. XIV-1311
2 straipsnio pakeitimo įstatymą Nr. XIV-2115, Nacionalinės žemės tarnybos prie Aplinkos ministerijos patikėjimo teise valdyta valstybinė žemė, esanti miestų ir miestelių teritorijų administracinėse ribose, perduota patikėjimo teise valdyti savivaldybėms, atitinkamai savivaldybėms perduotos žemės valdymo ir naudojimo funkcijos miestuose ir miesteliuose, administracinių paslaugų teikimas. Norint tinkamai įgyvendinti valstybines funkcijas būtina įgalioti Prienų rajono savivaldybės administracijos darbuotojus vykdyti veiksmus, susijusius su patikėjimo teise valdyti perduota valstybine žeme, įgaliojus asmenis atlikti konkrečius veiksmus bus užtikrintas žemėtvarkos darbų tęstinumas ir perduotų valstybinių funkcijų įgyvendinimas.

Lėšų poreikis (jeigu sprendimui reikalingos lėšos):

Lėšos nėra reikalingos.

Lyginamasis variantas:

Nepridedamas.

Skyriaus vedėja	Dalia Joneliūnienė

Linutė Dukavičiūtė, tel. +370 634 90585, el. p. linute.dukaviciute@prienai.lt